Diari Oficial de la Generalitat Valenciana


Sumari del DOGV 1754, del 30-03-1992 (1992/800266)

ORDRE de 17 de febrer de 1992, de la Conselleria de Cultura, Educació i Ciència, per la qual es dicten normes que regulen la realització de les proves d'accés a la universitat dels alumnes del 2n. cicle del pla experimental per a la reforma del Ensenyament Mitjans.
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/17/(3)/dof/vci/html**

### Dades del document

Número de DOGV
:   1754

Data del DOGV
:   30-03-1992

Secció del DOGV
:   DISPOSICIONS GENERALS

Número del document
:   1992/800266


Data del document
:   17-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 17 de febrer de 1992, de la Conselleria de Cultura, Educació i Ciència, per la qual es dicten normes que regulen la realització de les proves d'accés a la Universitat dels alumnes de 2n. cicle del pla experimental per a la reforma de l'Ensenyament Mitjà.  
L'Ordre Ministerial de 16 de maig de 1988, sobre proves d'aptitud per a l'accés a la universitat dels alumnes que superen els ensenyaments del segon cicle del pla experimental per a la reforma de l?Ensenyament Mitjà, regula les proves que han de fer els esmentats alumnes.  
També estableix que a les comunitats autònomes que tenen competències en matèria educativa, l?organització, realització i execució de les proves correspondrà a les universitats que determinaran les conselleries d'Educació. En conseqüència i en virtut de les atribucions de la Conselleria de Cultura, Educació i Ciència,  
ORDENE:  
Primer  
L'organització, realització i execució de les proves d'aptitud per a l'accés a la Universitat, dels alumnes del segon cicle del pla experimental per a la reforma de l?Ensenyament Mitjà, correspondrà a la Universitat Politècnica de València.  
Segon  
Que es constituesca una comissió coordinadora de la prova d'accés. El Rector de la Universitat Politècnica de València nomenarà els membres de l?esmentada comissió, de la qual formaran part un president i dos vocals, nomenats entre els professors numeraris de la Universitat Politècnica de València, tres vocals representants de la Conselleria de Cultura, Educació i Ciència, nomenats entre els coordinadors i assessors tècnics del Programa d'Innovació i Reformes Experimentals i el Cap del Servei d'Alumnat de la Universitat Politècnica de València com a secretari.  
La comissió s'encarregarà de la supervisió de l?elaboració dels models d'exàmens i de la coordinació general de la prova.  
Tercer  
Els temaris sobre els quals tractaran els distints exercicis seran els establerts per la Conselleria de Cultura, Educació i Ciència.  
La Direcció General d'Ordenació i Innovació Educativa posarà els temaris a disposició de la comissió coordinadora.  
Quart  
La Universitat Politècnica de València constituirà els tribunals de les proves d'aptitut, d'acord els criteris establerts en l'article quart del Reial Decret 406/1988, de 29 d'abril (BOE de 30 d'abril).  
Cinquè  
La Universitat Politècnica de València establirà mitjançant les oportunes instruccions: la localitat i la data dels exàmens, així mateix el president o presidents de cada tribunal, nomenats pel rector, fixaran el lloc d'actuació de cada tribunal.  
Sisè  
Els centres que hagen impartit el 2n. curs del 2n. cicle dels Ensenyaments Experimentals en les diferents modalitats, establertes per l'Ordre Ministerial de 21 d'octubre de 1986 (BOE de 6 de novembre) i l'Ordre de la Conselleria de Cultura, Educació i Ciència del 14 de març de 1990 (DOGV del 12 de juny de 1990), en formalitzar a la Universitat Politècnica de València la inscripció dels alumnes que hagen superat totes les assignatures de les quals es compose aquest cicle i desitgen presentar-se a les proves d'aptitud per a l'accés a la Universitat, hauran d'adjuntar certificació del secretari del centre, que contindrà les dades següents:  
a) Relació d'alumnes, agrupats segons la modalitat de batxillerat cursada i per ordre alfabètic.  
b) Qualificació mitjana de l'expedient, obtinguda sobre totes les matèries corresponents al 2n. cicle, aplicant la taula d'equivalències numèriques que tot seguit s'indica:  
Suficient: 5,5  
Notable: 7,5  
Excel·lent: 9  
c) Idioma estranger cursat com a matèria comuna.  
d) Relació de les assignatures optatives que l'alumne ha cursat. L'ordre per a la relació de les assignatures s'establirà a partir de les llistes d'assignatures optatives, que s'indiquen per a cada modalitat de Batxillerat en les normes que la Universitat Politècnica trametrà als centres.  
e) Llibre de qualificació escolar o documentació de l'expedient personal de l'alumne.  
Setè  
La inscripció dels alumnes per a les proves d'aptitud per a l'accés a la universitat es realitzarà a la secretaria del centre, i s'hauran d'omplir els impresos que amb aquesta finalitat seran tramesos pel Vice-rectorat d'Estudis i Alumnat de la Universitat Politècnica de València.  
Vuitè  
Pel que fa a la qualificació dels exercicis i de la prova, les reclamacions i nombre de convocatòries, caldrà atenir-se a l?Ordre Ministerial de 16 de maig de 1988, i a les normes específiques que dicte la Universitat Politècnica de València.  
Novè  
Les direccions generals d'Ordenació i Innovació Educativa i d'Ensenyaments Universitaris podran dictar les instruccions que creguen pertinents per al desplegament d'aquesta ordre.  
València, 17 de febrer de 1992.  
El Conseller de Cultura, Educació i Ciència,   
ANDREU LOPEZ BLASCO


Còpia Permalink ELI